ניו זילנד

‏ ‏ ניו זילנד (באנגלית: New Zealand) היא מדינת איים הממוקמת בחלק הדרום מערבי של האוקיינוס השקט. ניו זילנד מורכבת משני איים עיקריים, האי הצפוני והאי הדרומי, והיא כוללת גם מספר איים קטנים יותר. ניו זילנד נודעת במיוחד בזכות נופי הטבע עוצרי הנשימה שבה הכוללים בין היתר בין היתר פסגות הרים מושלגות, קרחונים, יערות גשם, אדמות מרעה ציוריות, פיורדים, אגמים צלולים, נהרות גועשים, חופים ואזורים וולקנים פעילים. פלאי הטבע של ניו זילנד מספקים מגוון אפשרויות לפעילויות בחיק הטבע כמו סקי, טיולים רגליים, גלישת גלים, קיאקים ודיג, וכמו גם מספקים שפע של פעילויות למטיילים הרפתקנים וחובבי ריגושים כמו רפטינג וקפיצת באנג'י ממבנים גבוהים. הערים המודרניות והקוסמופוליטיות של ניו זילנד מהווים גם יעד פופולרי עבור המבקרים. אוקלנד, העיר הגדולה ביותר במדינה, היא המרכז של מטרופולין שוקק חיים עם סצנת חיי לילה תוססת ושלל אטרקציות. וולינגטון, עיר הבירה, מכילה סצנה תרבותית משגשגת, הכוללת שפע של מוזיאונים, גלריות ותיאטראות. קרייסטצ'רץ', העיר הגדולה ביותר באי הדרומי, פותחה מחדש באופן מהותי בעקבות רעידת האדמה ההרסנית שאירעה בה בשנת 2011. לניו זילנד תשתיות תחבורה מפותחות, הכוללות נמלי תעופה מודרניים, כבישים מתוחזקים היטב ומערכת תחבורה ציבורית ענפה, שמקלה רבות על המטיילים שמעוניינים לבקר בפלאי המדינה הרבים של ניו זילנד. לעם המאורי, המאכלס את איי ניו זילנד מעל לאלף שנים, היסטוריה ותרבות עשירה אשר לה חלק חשוב בחיי היומיום ובזהותה הלאומית של ניו זילנד. המבקרים יכולים ללמוד על ההיסטוריה והתרבות המאורית במרכזי התרבות שמוקדשים לנושא, וכמו גם באירועי התרבות המוקדשים לתרבות המאורית בהם ניתן לצפות בריקודים המסורתיים ולהאזין למוזיקה המאורית. == אזורים == ממלכת ניו זילנד כוללת גם את המושבה הניו זילנדית טוקלאו (טריטוריה תלויה), איי קוק וניואה (מדינות בעלות שלטון עצמי) ואת שטח חסות רוס (Ross Dependency) ביבשת אנטארקטיקה. == יישובים בולטים בעלי עניין תיירותי == 9 מהיישובים הבולטים ביותר אשר בעלי עניין תיירותי: 1 אוקלנד‏ (Auckland‏) העיר הגדולה והמרכזית במדינה. ממוקמת באי הצפוני. 2 ולינגטון‏ (Wellington‏) עיר הבירה של ניו זילנד. ממוקמת באי הצפוני. 3 קרייסטצ'רץ'‏ (Christchurch‏) העיר הגדולה ביותר באי הדרומי והעיר השנייה בגודלה בניו זילנד. ממוקמת באי הדרומי. 4 קווינסטאון‏ (Queenstown‏) בירת הנופש והאקסטרים של ניו זילנד, ניתן למצוא את כל הענפים מסקי בחורף ועד בנג'י, צניחה חופשית ועוד. כמו כן תרבות לילה מפותחת (פאבים ומועדונים לעיפה), ומספר רב של טרקים מהיפים בעולם במרחק נסיעה קצרה מהעיר. ממוקמת באי הדרומי. 5 דנידין‏ (Dunedin‏) עיר אוניברסיטאית בדרום האי, ממוקמת ליד חצי האי דונידין העשיר בחיות בר (כלבי ים, אריות ים, ואלבטרוסים). ממוקמת באי הדרומי. 6 המילטון‏ (Hamilton‏) 7 נאפייר‏ (Napier‏) 8 נלסון‏ (Nelson‏) עיר גדולה בחלקו הצפוני של האי. ממוקמת באי הדרומי. 9 רוטורואה‏ (Rotorua‏) == אטרקציות תיירות פופולריות בניו זילנד == להלן מאה מהאטרקציות התיירותיות הפופולריות ביותר במדינה. בעוד שהרשומות שלהלן מכילות רק את שמות אטרקציות התיירות הבולטות ביותר במדינה, תוכלו למצוא במדריכי המשנה של המדינה שעוסקים באזורים, בערים, ובמחוזות הערים בניו זילנד, רשומות עבור אותם היעדים אשר מכילים פירוט רב בהרבה לכל יעד, וכמו גם רשומות רבות נוספות שעוסקות ביתר אטרקציות התיירות במדינה. == רקע כללי == === רקע היסטורי === === גאוגרפיה === === אקלים === === חגים לאומיים === === דמוגרפיה === ==== יהדות ניו זילנד ==== == אטרקציות == === הרים, אגמים וקרחונים === === הרי געש וגייזרים === === החי והצומח === == פעילויות == === טרקים === בניו זילנד מתחלקים מסלולי ההליכה לשלושה סוגים עיקריים: מסלולי יום (Day-walk) - מסלול חד יום בדרך כלל מעגלי. טרקים רגילים (הנקראים באנגלית Back-country) מסלולי טרקים רגילים. חלקם מכילים בקתות ברמות שונות, חלקם שטחי קמפינג. גרייט וואלקס (Great-Walks) - רשימה של 9 טרקים מהיפים במדינה. בחלקם יש רק בקתות מתוחזקות היטב (אפילו עם כירות גז) ובחלקן יש גם שטחי קמפינג. בכל מקרה טרקים אלו יקרים למדי (בין 36 ל-130 דולר ניו זילנדי ללילה בבקתה), וחייבים להרשם אליהם מראש (חלקם כמו הטרק המילפורד חודשים מראש). לבקתות-ה-DoC בטרקים יש מנוי חצי-שנתי לכל הבקתות (מלבד מספר מצומצם של בקתות המפורט באתר ה-DoC) במחיר של כ-90–100 דולר ניו זילנדי (לינה ללילה עולה עד 15 דנ"ז). רשימת טרקים בולטים באי הדרומי קפלר (Kepler) - טרק של 60 ק"מ הלוקח בין שלושה לארבע ימים. טרק בדרגת קושי בינונית, עולה על רכס סביב אגם טי-אנו, ונע בין נופים של פסגות מושלגות לאגמים מדהימים. רוטברן (Routeburn) - טרק של כ-32 ק"מ הנמשך בין שנים לשלושה ימים. טרק בדרגת קושי קלה העובר ברכס בין גלנורקי לדרך למילפורד. בסיום הטרק ניתן לחזור למסלול חצי-מעגלי דרך אחד משני הטרקים: קיאפלז או גרינסטון. ריז דארט (Rees Dart) טרק של כ-68 ק"מ של בין ארבעה לחמישה ימים ברמת קושי בינונית. הטרק עובר בערוצי הנחלי של הריז והדרט והאוכף ברכס שביניהם. אחד הטרקים שאינם גריט וולק הכי פופולריים בניו זילנד. מילפורד (Milford) - טרק של כ-53 ק"מ הלוקח ארבעה ימים, בדרגת קושי קלה. עובר בערוץ נחל קלינטון (Clinton) ומסתיים בפיורד המילפורד. טרק המדורג כאחד היפים בעולם. רצוי להזמין מקומות מראש, שכן הוא מתמלא חודשים מראש. == קניות == === מטבע === == אוכל == == שתייה == == לינה == הלינה בניו זילנד על פי רוב מתבצעת בהוסטלים, המתחלקים לשתי קבוצות: ההוסטלים המושכרים - אקס-בייס (X-base)ו-YHA המורכבים מהמון חדרים, ולא מומלצים על פי רוב. ההוסטלים הפרטיים - הוסטלים בגדלים משתנים (רובם קטנים למדי ומכילים כ-20 עד 30 אנשים) המפוזרים בכל ניו זילנד. רובם מאוגדים תחת ההתאחדות הנקראת בי.בי. איץ' (BBH). מומלצים בחום על פי רוב. ה-בי.בי. איץ' היא התאגדות של הוסטלים קטנים על מנת להתחרות ברשתות ההוסטלים המסחריים. יש לאיגוד חוברת קטלוג, הכוללת דירוג (אמין למדי המתבצע על ידי המטיילים). כמו כן כרטיס חבר מקנה הנחה יפה בכל הוסטל (כ-10%) ועולה כ-45 דולר ניו זילנדי. קיימת התאגדות מתחרה אשר טרם צברה מוניטין, The Backpackers Group, שמציעה כרטיס חבר בתנאים דומים. מלבד האפשרויות הקונבנציונאליות יותר (מלונות, מלוניות והוסטלים נפוצים בכל המדינה וניתן למוצאם באמצעות אפליקציות שונות כגון Hostel World או Campermate), ניו זילנד מציעה מבחר גדול במיוחד של חניוני-לילה לדרי-אוהלים או קרוואנים. בין אם חניונים ממשלתיים (שעולים עד 13 דנ"ז לאדם וכוללים שירותים ומי-שתייה ע"פ רוב) ובין אם פרטיים (ביניהם רשתות המציעות כרטיס חבר כגון Top10, ועלותם יכולה להגיע עד 30 דנ"ז לאדם, והם מציעים בין מפיסת אדמה לישון עליה ועד את כל השירותים של הוסטל מלבד המיטה), החניונים פזורים בכל המדינה ומומלצים מאד כאפשרות לינה. == עבודה == רשאי לעבוד בניו זילנד רק אדם המחזיק באשרה מתאימה לכך. התנדבות תמורת מזון ומחסה נחשבת לעבודה בתשלום בניו זילנד, ודורשת אשרה מתאימה גם היא (התנדבות כמו wwoof, helpex וכדומה). נכון לאפריל 2019, שכר המינימום בניו זילנד עמד על 17.7 דנ"ז לשעת-עבודה (מיועד להתעדכן בשנים הקרובות). יש לציין שחוקי-העבודה בניו זילנד שונים מאלו בישראל וראוי לקרוא אותם כדי להבין למה ניתן לצפות. נהוג בניו זילנד לשלם משכורות כל שבועיים או כל שבוע, וניכוי מס הכנסה מתבצע טרם הגעת הכסף לחשבון הבנק (זיכוי במס בסוף שנת המס באפריל מתבצע אוטומטית). === עבודה עונתית === לניו זילנד חקלאות ענפה המעסיקה תרמילאים רבים כמו גם תושבי-איים (כמו פיג'י, טונגה, וונואטו וכיוצא בזה, איתם לניו זילנד הסכמים קיבוציים). בין אם קטיף, גיזום, אריזה, קשירה או משימות אחרות, ניתן על פי רוב למצוא עבודה זמנית בחקלאות בניו זילנד. ניתן למצוא ברשת מפות עם סימון האזורים בהם ישנה דרישת שיא לעובדים בכל עונה. [במהלך השנתיים האחרונות, 2018-19, במהלך עונת קטיף הקיוי הדרישה לעובדים במטעים גדלה עד כדי שהממשלה אישרה להעסיק תיירים]. עבודה עונתית בתחום התיירות נפוצה מאד, בעיקר באתרי-הסקי; ההרשמה לעבודות השונות באתרים השונים נפתחת חודשים לפני העונה, וראיונות כמו גם דינמיקות קבוצתיות הן חלק מקובל בתהליך הסינון. === עבודה קבועה === == הגעה == === אשרת כניסה === === בטיסה === הדרך היחידה (המעשית) היא בטיסה. שדות התעופה הבין-לאומיים העיקריים הם, באי הצפוני, אוקלנד ווולינגטון, ובאי הדרומי, כריסצ'רץ'. == תחבורה == === באופניים === === באוטובוס === === במעבורת === שתי חברות מפעילות מעבורת בין וולינגטון (באי הצפוני) לפיקטון (באי הדרומי) - Bluebridge ו -Interislander. מחיר למבוגר הוא בסביבות 50–75 דנ"ז. ניתן להעביר מכונית בתשלום נוסף. משך ההפלגה הוא מעל 3 שעות, ומומלץ להזמין כרטיסים מראש. קיימות מעבורות נוספות בין איי המדינה (האי סטיוארט, איי וויקהאו וכיוצא בזה). === בטיסה === לניו זילנד מספר נמלי תעופה בין-לאומיים (וולינגטון, קרייסטצ'רץ', קווינסטאון, נלסון, דנידין וכו'), אך מלבד טיסות לאוסטרליה, נמל התעופה של אוקלנד הוא השער העיקרי לניו זילנד. קיימות טיסות ישירות להונג-קונג, סינגפור, סיאול, צ'נדאו (בסין העממית), ועוד מספר קטן של נמלי תעופה אחרים. טיסות פנימיות הן פתרון מקובל להתניידות מהירה בתוך ניו זילנד, כאשר המחירים מתחרים לעיתים באלו של האוטובוסים (בעיקר במעבר בין האיים). יש שדות תעופה רבים במדינה, וחברת התעופה הלאומית מקיימת אליהם טיסות סדירות, כמו גם מפעילות קטנות ומקומיות יותר (Sounds air בין פיקטון לוולינגטון או Golden bay Air בין טקקה, קרמיאה וולינגטון כדוגמאות). === ברכבת === === במכונית === === באופנוע === === בטרמפים === == נימוסים והליכות == == חשוב לדעת == === שגרירות ישראל === ישראל שגרירות ישראל בניו זילנד‏, ‎כתובת: 36 Brandon St, Wellington.‏, ☎ ‎64-4-4399500., דוא"ל: info@wellington.mfa.gov.il ‏ שעות פעילות: שני-חמישי: 9:00 עד 17:00, שישי: 9:30 עד 12:30. === בריאות המטייל === === סכנות פוטנציאליות === ==== פשע ==== ==== אסונות טבע ==== == ראו גם == מדריך למטייל באתרי צילום סרטי שר הטבעות == הערות שוליים ==